भारतविरुद्ध नेपालले १ गोल फर्कायो
भारतले नेपालसँगको अन्तर्राष्ट्रिय मैत्रीपूर्ण खेलमा दोहोरो अग्रता लिए पनि नेपालले १ गोल फर्काउन सफल भएको छ । नेपालका लागि ८६ मिनेटमा तेज तामाङले गोल गरेका छन्  ।
काठमाडौँ — भारतले नेपालसँगको अन्तर्राष्ट्रिय मैत्रीपूर्ण खेलमा दोहोरो अग्रता लिए पनि नेपालले १ गोल फर्काउन सफल भएको छ । नेपालका लागि ८६ मिनेटमा तेज तामाङले गोल गरेका छन्  ।भारतका लागि खेलको ६२ औं मिनेटमा जर्सी नम्बर १२ का फारुक हाजी कासम चौधरीले पहिलो गोल गरेका थिए । यस्तै दोस्रो गोल भारतका कप्तान सुनिल क्षेत्रीले ८० मिनेटमा गरेका थिए ।नेपाल र भारतबीच दशरथ रंगशालमा भइरहेको दोस्रो अन्तर्राष्ट्रिय मैत्रीपूर्ण खेलको पहिलो हाफ गोलरहित बराबरीको स्थितिमा रहेको थियो । नेपालले पहिलो खेलको तुलनामा सुधारिएको प्रदर्शन गरेको छ र भारतमाथि लगातार दबाब सिर्जना गरिरहेको छ ।नेपाल र भारत बीचको पहिलो खेलमा १-१ गोलको बराबरी भएको थियो ।